Efter 4. etape af cykelløbet Post Danmark Rundt er det stadig Nikola Aistrup, der har bakketrøjen.

Post Danmarks gule førertrøje sidder fortsat på Lars Petter-Nordhaug fra Team Sky. Alexander Kristoff fra Katusha Team overtager førstepladsen i Clever pointkonkurrencen efter André Greipel, Lotto-Belisol. Nikola Aistrup fra Team Concordia Forsikring-Himmerland ligger fortsat i front af Nets bakkekonkurrence. Wilco Kelderman fra Rabobank forsvarer sin førsteplads i Skodas ungdomskonkurrence. Dagens fighter er Christian Jersild Jensen, Blue Water Cycling. Og Europcar bevarer førstepladsen i Danas holdkonkurrence. Enkeltstarten køres lørdag aften fra Kerteminde.